
ΤΕΥΧΟΣ ΔΕΥΤΕΡΟ 


Αρ 


. Φύλλου 2593 


ΑΠΟΦΑΣΕΙΣ 

Αριθμ. 1438 οικ 

Όροι και προϋποθέσεις για τη χορήγηση άδειας 
Ορκωτού Ελεγκτή Λογιστή και Ελεγκτικής Εται¬ 
ρείας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΠΙΤΡΟΠΗΣ 
ΛΟΓΙΣΤΙΚΗΣ ΤΥΠΟΠΟΙΗΣΗΣ ΚΑΙ ΕΛΕΓΧΩΝ 

Έχοντας υπόψη: 

1. Το άρθρο 3 του ν. 4449/2017 (ΦΕΚ Α724.1.2017) 
«Υποχρεωτικός έλεγχος των ετήσιων και των ενοποι¬ 
ημένων χρηματοοικονομικών καταστάσεων, δημόσια 
εποπτεία επί του ελεγκτικού έργου και λοιπές διατάξεις», 
όπως ισχύει. 

2. Το ν. 3148/2003 «Επιτροπή ΛογιστικήςΤυποποίησης 
και Ελέγχων, ιδρύματα ηλεκτρονικού χρήματος, προστα¬ 
σία ευρώ, επιχειρήσεις διαμεσολάβησης μεταφοράς κε¬ 
φαλαίων» (ΦΕΚ Α7136/5.6.2003), όπως ισχύει, και ιδίως 
το άρθρο 9 αυτού, όπως αντικαταστάθηκε με το άρθρο 
32 του ν. 4170/2013 (ΦΕΚ ΑΊ63), καθώς και το άρθρο 1 
παρ. 3 τους ως άνω νόμου, όπως ισχύει. 

3. Την υπ' αριθμ. ΔΓΟΠ0001064 ΕΞ2014/22-08-2014 
απόφαση του Υπουργού Οικονομικών (ΦΕΚ Υ.Ο.Δ.Δ. 
511/2014) και τις υπ' αριθμ. ΓΔΟΠ0001064ΕΞ 2015/ 
27-02-2015 (ΦΕΚ ΥΟΔΔ 166/24-3-2015) αριθμ. Γ.Δ.Ο.Π. 


0000494 ΕΞ 2017/ΧΠ 546 (ΦΕΚ ΥΟΔΔ 158/31-03-2017) 
τροποποιήσεις της περί διορισμού του Δ.Σ. της ΕΛΤΕ. 

4. Την υπ' αριθμ. Η 56/14-06-2017 απόφαση για σχετική 
γνώμη του Εποπτικού Συμβουλίου του ΣΟΕΛ προς το 
Διοικητικό Συμβούλιο της ΕΛΤΕ. 

5. Την υπ' αριθμ. 131/2/14-06-2017 απόφαση του Δι¬ 
οικητικού Συμβουλίου της Ε.Λ.Τ.Ε. 

6. Το άρθρο 90 του π.δ. 63/2005 «Κωδικοποίηση της 
Νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Λ798/22-4-2005). 

7. Τ ην παρ. 6 του άρθρου 52 του ν. 4449/2017 (ΦΕΚ Α7 
24.1.2017) «Υποχρεωτικός έλεγχοςτων ετήσιων και των 
ενοποιημένων χρηματοοικονομικών καταστάσεων, δη¬ 
μόσια εποπτεία επί του ελεγκτικού έργου και λοιπές δι¬ 
ατάξεις», όπως ισχύει, αποφασίζει: 

Τ ην έκδοση της κάτωθι κανονιστικής πράξης «Όροι και 
Προϋποθέσεις για τη χορήγηση άδειας ορκωτού ελεγκτή 
λογιστή και ελεγκτικής εταιρείας». 

ΚΕΦΑΛΑΙΟ Α' 

Όροι και Προϋποθέσεις για τη χορήγηση 
άδειας ορκωτού ελεγκτή λογιστή 

1. Για τη χορήγηση άδειας ορκωτού ελεγκτή λογιστή 
θα πρέπει να συντρέχουν σωρευτικά στο πρόσωπο του 
υποψηφίου οι εξής προϋποθέσεις: 

α. Κατοχή τίτλου σπουδών τριτοβάθμιας πανεπιστη¬ 
μιακής εκπαίδευσης (ΑΕΙ) της ημεδαπής ή αναγνωρι¬ 
σμένου ως ισότιμου τίτλου σπουδών της αλλοδαπής, 
ή κατοχή τίτλου σπουδών τριτοβάθμιας τεχνολογικής 
εκπαίδευσης (ΤΕΙ) οικονομικής κατεύθυνσης της ημε¬ 
δαπής ή αναγνωρισμένου ως ισότιμου τίτλου σπου¬ 
δών της αλλοδαπής, ή κατοχή μεταπτυχιακού τίτλου 
σπουδών οικονομικής κατεύθυνσης της ημεδαπής ή 
αναγνωρισμένου ως ισότιμου τίτλου σπουδών της 
αλλοδαπής. 

β. Απόκτηση των αναγκαίων θεωρητικών γνώσεων στα 
γνωστικά αντικείμενα του άρθρου 9 του ν. 4449/2017, 
(ΦΕΚ 7/Α/2017), η οποία αποδεικνύεται με την επιτυχία 
του υποψηφίου στις επαγγελματικές εξετάσεις, επιπέδου 
πανεπιστημιακών σπουδών ή ισοδυνάμου επιπέδου, του 
άρθρου 8 του ν. 4449/2017 (ΦΕΚ 7/Α/2017), κατά τους ει¬ 
δικότερους ορισμούς της 130/4ο/25-05-2017 απόφασης 
του ΔΣ της ΕΛΤΕ «Ανάθεση επαγγελματικών εξετάσεων 
και των ειδικών επαγγελματικών εξετάσεων του άρθρου 
13 ν. 4449/2017». 

γ. Συμπλήρωση πρακτικής άσκησης πέντε (5) ετών 
τουλάχιστον από τα οποία τα δύο (2) έτη μετά το πέ¬ 
ρας των επαγγελματικών εξετάσεων, η οποία καλύ¬ 
πτει κυρίως τον έλεγχο των ετήσιων και ενοποιημένων 
χρηματοοικονομικών καταστάσεων ή παρόμοιων οι¬ 
κονομικών καταστάσεων. Η πρακτική άσκηση πραγ¬ 
ματοποιείται σε ορκωτό ελεγκτή λογιστή ή ελεγκτική 
εταιρεία που έχει λάβει άδεια σε οποιοδήποτε κράτος 
μέλος της Ευρωπαϊκής Ένωσης. Οι όροι και το ειδικό¬ 
τερο περιεχόμενο της πρακτικής άσκησης ρυθμίζονται 
στο Κεφάλαιο Γ'της παρούσας. 

δ. Συνδρομή των απαιτούμενων κριτηρίων εντιμότη¬ 
τας κατά το άρθρο 5 του ν. 4449/2017 (ΦΕΚ 7/Α/2017), η 
οποία κρίνεται βάσει των υποβαλλόμενων δικαιολογητι- 
κών που αναφέρονται στην παράγραφο 2 υπό στοιχεία 
ζ) και η) του παρόντος κεφαλαίου. 

ε. Να είναι μέλος του Σώματος Ορκωτών Ελεγκτών 
Λογιστών (ΣΟΕΛ) που έχει συσταθεί με το άρθρο 1 του 
π.δ. 226/1992 (ΑΊ20). 

2. Για τη λήψη άδειας ορκωτού ελεγκτή λογιστή υπο¬ 
βάλλονται τα κάτωθι δικαιολογητικά: 

α) Αίτηση χορήγησης άδειας ορκωτού ελεγκτή λογιστή 
μετά στοιχεία του Παραρτήματος Α.1. 

β) Επικυρωμένα αντίγραφα τίτλων σπουδών τριτοβάθ¬ 
μιας πανεπιστημιακής εκπαίδευσης (ΑΕΙ) της ημεδαπής 
ή αναγνωρισμένου ως ισότιμου τίτλου σπουδών της 
αλλοδαπής, ή τριτοβάθμιας τεχνολογικής εκπαίδευσης 
(ΤΕΙ) οικονομικής κατεύθυνσης της ημεδαπής ή αναγνω¬ 
ρισμένου ως ισότιμου τίτλου σπουδών της αλλοδαπής, 
ή μεταπτυχιακού τίτλου σπουδών οικονομικής κατεύ¬ 
θυνσης της ημεδαπής ή αναγνωρισμένου ως ισότιμου 
τίτλου σπουδών της αλλοδαπής. 

γ) Βεβαίωση επιτυχούς περάτωσης των επαγγελμα¬ 
τικών εξετάσεων σύμφωνα με τα άρθρα 8 έως 10 του 
ν. 4449/2017 (ΦΕΚ 7/Α/2017). 

δ) Ανακεφαλαιωτικές ετήσιες αναφορές του επιβλέπο- 
ντα ορκωτού ελεγκτή λογιστή σχετικά με το είδος, τον 
τόπο, τον χρόνο και τη διάρκεια της άσκησης σύμφωνα 
με το Παράρτημα Γ' της παρούσας. 


ε) Βεβαίωση ασφαλιστικού οργανισμού που θα απο- 
δεικνύει την ασφάλισή του κατά την περίοδο της πρα¬ 
κτικής του άσκησης. 

στ) Αναλυτικό βιογραφικό σημείωμα. 

ζ) Αντίγραφο ποινικού Μητρώου έκδοσης του τελευ¬ 
ταίου τριμήνου για γενική χρήση. 

η) Υπεύθυνη δήλωση του υποψηφίου, με βεβαίωση 
του γνησίου της υπογραφήςτου από δημόσια αρχή, στην 
οποία δηλώνεται ότι δεν έχει ασκηθεί εναντίον του ποινι¬ 
κή δίωξη για κάποιο από τα αδικήματα της συμμετοχής 
σε εγκληματική οργάνωση, νομιμοποίησης εσόδων από 
εγκληματικές δραστηριότητες και της χρηματοδότησης 
της τρομοκρατίας του ν. 3691 /2008 (ΦΕΚ Α' 166/2008), 
της απάτης, κλοπής, υπεξαίρεσης, εκβίασης, πλαστογρα¬ 
φίας, απιστίας, ψευδορκίας, δωροδοκίας, παράβασης 
καθήκοντος, δόλιας χρεοκοπίας ή για άλλο αδίκημα εκ 
του οποίου θα μπορούσε να ανακύψει σοβαρή αμφι¬ 
σβήτηση της εντιμότητάςτου ούτε έχει ασκηθεί σχετική 
πειθαρχική δίωξη ούτε εκκρεμεί σε βάρος του διοικητική 
διαδικασία εκ της οποίας θα μπορούσε να ανακύψει σο¬ 
βαρή αμφισβήτηση της εντιμότητάςτου, άλλως παρατί¬ 
θενται αναλυτικές λεπτομέρειες για το είδος, τη φύση της 
εκκρεμούσας σε βάρος του εν λόγω προσώπου δίωξης ή 
διαδικασίας και τις φερόμενες ως παραβιαζόμενες δια¬ 
τάξεις της νομοθεσίας ή των κωδίκων δεοντολογίας ή/ 
και την επιβληθείσα ποινή ή κύρωση. 

η) Βεβαίωση ότι ο υποψήφιος Ορκωτός Ελεγκτής Λο¬ 
γιστής είναι μέλος του ΣΟΕΛ. 

3. Τα ως άνω δικαιολογητικά, των υποψήφιων ορκω¬ 
τών ελεγκτών λογιστών, κατατίθενται στο Σώμα Ορκω¬ 
τών Ελεγκτών Λογιστών (Σ.Ο.Ε.Λ.), το οποίο, επί τη βά¬ 
σει αυτών, καταγράφει το σύνολο των υποβαλλόμενων 
δικαιολογητικών και πιστοποιεί στην Ε.Λ.Τ.Ε. ότι όλα τα 
υποβληθέντα στοιχεία είναι έγκυρα, ακριβή και πλήρη 
ή επισημαίνει τυχόν ελλείψεις. Για το σκοπό πιστοποίη¬ 
σης της πρακτικής άσκησης, των υποψηφίων ορκωτών 
ελεγκτών λογιστών, το Σ.Ο.Ε.Λ. τηρεί Μητρώο ασκουμέ¬ 
νων, οι εγγραφές του οποίου αντιπαραβάλλονται από το 
Σ.Ο.Ε.Λ. με τα στοιχεία των ετήσιων ανακεφαλαιωτικών 
αναφορών του Παραρτήματος Γ', υποβάλλοντας στην 
Ε.Λ.Τ.Ε. βεβαίωση σύμφωνα με την παράγραφο 7 του 
Κεφαλαίου Γ' της παρούσας. 

4. Το Σ.Ο.Ε.Λ., όποτε του ζητηθεί από την Ε.Λ.Τ.Ε., πα¬ 
ρέχει στην Ε.Λ.Τ.Ε. άμεσα κάθε πληροφορία, στοιχείο ή 
διευκρίνιση αναφορικά με τους υποψηφίους ορκωτούς 
ελεγκτές λογιστές και τα προσκομιζόμενα δικαιολογη- 
τικά, διασφαλίζει την άμεση πρόσβαση των αρμόδιων 
υπαλλήλων της Ε.Λ.Τ.Ε. στο σύνολο των φακέλων και 
πρωτότυπων δικαιολογητικών των υποψήφιων ορκω¬ 
τών ελεγκτών λογιστών και διαβιβάζει αμέσως, κατό¬ 
πιν αιτήματος της Ε.Λ.Τ.Ε., το σύνολο των πρωτότυπων 
δικαιολογητικών στην Ε.Λ.Τ.Ε., η οποία δικαιούται ανά 
πάσα στιγμή να προβεί σε έλεγχο των φακέλων των 
υποψηφίων. 

5. Η Ε.Λ.Τ.Ε. δικαιούται ανά πάσα στιγμή με κάθε πρό¬ 
σφορο μέσο να ζητά πληροφορίες και διευκρινίσεις ή/και 
την προσκόμιση επιπλέον στοιχείων από το ορκωτό ελε¬ 
γκτή λογιστή, να επιβεβαιώνει τα υποβληθέντα στοιχεία, 

καθώς και να επικοινωνεί και να ζητά πληροφορίες από 
αρμόδια πρόσωπα ή αρχές ή άλλες υπηρεσίες ή οργα¬ 
νισμούς στην Ελλάδα και το εξωτερικό, ιδίως προκειμέ- 
νου να επιβεβαιώσει την συνδρομή των αναφερόμενων 
στο άρθρο 5 του ν. 4449/2017 (ΦΕΚ 7/Α/2017) εχεγγύων 
εντιμότητας στο πρόσωπο των υποψήφιων ορκωτών 
ελεγκτών λογιστών. 

6. Η χορήγηση επαγγελματικής άδειας ορκωτού ελε¬ 
γκτή λογιστή πραγματοποιείται, εφόσον διαπιστωθεί η 
συνδρομή των νόμιμων προϋποθέσεων, με πράξη του 
Διοικητικού Συμβουλίου της ΕΛΤΕ, κατόπιν εισήγησης 
του Συμβουλίου Ποιοτικού Ελέγχου. 

ΚΕΦΑΛΑΙΟ Β' 

Όροι και Προϋποθέσεις για τη χορήγηση 
άδειας ελεγκτικής εταιρείας 

1. Για τη χορήγηση επαγγελματικής άδειας σε ελεγκτι¬ 
κή εταιρεία πρέπει να πληρούνται σωρευτικά οι παρα¬ 
κάτω προϋποθέσεις: 

α) Στα φυσικά πρόσωπα που διενεργούν υποχρεωτι¬ 
κούς ελέγχους για λογαριασμό του ελεγκτικής εταιρείας 
πρέπει να συντρέχουν οι προϋποθέσεις που ορίζονται 
στα άρθρα 5 και 7 έως 11 ή/και 13 του ν. 4449/2017 
(ΦΕΚ 7/Α/2017) και να έχουν λάβει επαγγελματική άδεια 
στην Ελλάδα. 

β) Η πλειοψηφία των δικαιωμάτων ψήφου της ελεγκτι¬ 
κής εταιρείας να κατέχεται από ελεγκτικές εταιρείες στις 
οποίες έχει χορηγηθεί επαγγελματική άδεια σε οποιοδή- 
ποτε κράτος - μέλος ή από φυσικά πρόσωπα για τα οποία 
συντρέχουν οι προϋποθέσεις που ορίζονται στα άρθρα 
5 και 7 έως 11 ή/και 13 του ν. 4449/2017 (ΦΕΚ 7/Α/2017). 

γ) Η πλειοψηφία του οργάνου διοίκησης της ελεγκτι¬ 
κής εταιρείας πρέπει να ανήκει κατά τα 2/3 τουλάχιστον 
σε ελεγκτικές εταιρείες, στις οποίες έχει χορηγηθεί επαγ¬ 
γελματική άδεια σε οποιοδήποτε κράτος - μέλος ή σε 
φυσικά πρόσωπα για τα οποία συντρέχουν οι προϋποθέ¬ 
σεις που ορίζονται στα άρθρα 5,7 έως 11 ή/ και 13. Οταν 
το όργανο διοίκησης έχει μόνο δύο μέλη, για τουλάχι¬ 
στον ένα μέλος πρέπει να συντρέχουν οι προϋποθέσεις 
της παρούσας περίπτωσης. 

δ) Η ελεγκτική εταιρεία να πληροί την προϋπόθεση που 
ορίζεται στο άρθρο 5 του ν. 4449/2017 (ΦΕΚ 7/Α/2017), η 
συνδρομή ή μη της οποίας κρίνεται βάσει των υποβαλλό¬ 
μενων δικαιολογητικών που αναφέρονται στην παράγρα¬ 
φο 2 υπό στοιχεία στ), ζ) και η) του παρόντος Κεφαλαίου. 

2. Για τη λήψη άδειας ελεγκτικής εταιρείας υποβάλλο¬ 
νται τα κάτωθι δικαιολογητικά: 

α) Αίτηση χορήγησης άδειας της ελεγκτικής εταιρείας 
με τα στοιχεία του Παραρτήματος Α.2, περιλαμβανομέ- 
νου του διορισμού «υπεύθυνου προσώπου» της υπο¬ 
ψήφιας ελεγκτικής εταιρείας με την οποία η Ε.Λ.Τ.Ε. και 
το Σ.Ο.Ε.Λ. δύνανται να επικοινωνούν, στο πλαίσιο της 
διαδικασίας αδειοδότησης, ζητώντας διευκρινίσεις ή 
περαιτέρω πληροφορίες, έγγραφα ή στοιχεία, νομίμως 
υπογεγραμμένη από το νόμιμο εκπρόσωπο. 

β) Πλήρη νομιμοποιητικά έγγραφα της υποψήφιας 
ελεγκτικής εταιρείας και του εκπροσωπευτικού και δι¬ 
αχειριστικού της οργάνου, περιλαμβανομένου πλήρως 
επικαιροποιημένου καταστατικού εγγράφου αυτής, νο¬ 
μίμως δημοσιευμένου. 


γ) Στοιχεία των ορκωτών ελεγκτών λογιστών που δι¬ 
ενεργούν υποχρεωτικούς ελέγχους για λογαριασμό της 
ελεγκτικής εταιρείας και επικυρωμένο φωτοαντίγραφο ή 
βεβαίωση λήψης της επαγγελματικής άδειας αυτών στην 
Ελλάδα, για τη διαπίστωση της πλήρωσης της αναφερό- 
μενης στην παράγραφο 1 υπό στοιχείο α' του παρόντος 
κεφαλαίου προϋπόθεσης. 

δ) Στοιχεία των μετόχων ή εταίρων, που έχουν δικαιώ¬ 
ματα ψήφου στην υποψήφια ελεγκτική εταιρεία και τον 
αριθμό των δικαιωμάτων ψήφου που κατέχει καθένα 
από τα πρόσωπα αυτά, καθώς και επικυρωμένο φωτοα¬ 
ντίγραφο ή βεβαίωση λήψης της επαγγελματικής άδειας 
ορκωτού ελεγκτή λογιστή ή ελεγκτικής εταιρείας που τα 
πρόσωπα αυτά τυχόν διαθέτουν στην Ελλάδα ή σε άλλο 
κράτος μέλος. 

ε) Στοιχεία των μελών του οργάνου διοίκησης της 
ελεγκτικής εταιρείας, καθώς και επικυρωμένο φωτοα¬ 
ντίγραφο ή βεβαίωση λήψης της επαγγελματικής άδειας 
ορκωτού ελεγκτή λογιστή ή ελεγκτικής εταιρείας που τα 
πρόσωπα αυτά τυχόν διαθέτουν στην Ελλάδα ή σε άλλο 
κράτος μέλος. 

στ) Πρόσφατο πιστοποιητικό αρμόδιας δικαστικής 
ή διοικητικής αρχής, από το οποίο να προκύπτει ότι η 
υποψήφια η ελεγκτική εταιρεία δεν τελεί σε πτώχευση 
και ότι δεν τελεί σε διαδικασία κήρυξης πτώχευσης, δεν 
έχει τεθεί υπό εκκαθάριση ή αναγκαστική διαχείριση 
ή εξυγίανση ούτε τελεί σε διαδικασία εκκαθάρισης ή 
αναγκαστικής διαχείρισης ή εξυγίανσης ούτε υφίστανται 
άλλες ανάλογες καταστάσεις ή διαδικασίες, 

ζ) Αντίγραφο ποινικού Μητρώου για γενική χρήση 
έκδοσης του τελευταίου τριμήνου των μετόχων ή εταί¬ 
ρων, των μελών του οργάνου διοίκησης και του νόμιμου 
εκπροσώπου του υποψήφιου ελεγκτικής εταιρείας. Σε 
περίπτωση συμμετοχής ελεγκτικής εταιρείας στο όργανο 
διοίκησης της υποψήφιας ελεγκτικής εταιρείας, προσκο¬ 
μίζεται αντίγραφο ποινικού Μητρώου για γενική χρήση 
των μελών της διοίκησης και των μετόχων ή εταίρων της 
συμμετέχοντος ελεγκτικής εταιρείας. 

η) Υπεύθυνη δήλωση των μελών του οργάνου διοί¬ 
κησης και του νόμιμου εκπροσώπου της υποψήφιας 
ελεγκτικής εταιρείας, με βεβαίωση του γνησίου της 
υπογραφής τους από δημόσια αρχή, στην οποία δη¬ 
λώνεται ότι δεν έχει ασκηθεί εναντίον τους ποινική 
δίωξη για κάποιο από τα αδικήματα της συμμετοχής σε 
εγκληματική οργάνωση, της νομιμοποίησης εσόδων 
από εγκληματικές δραστηριότητες και της χρηματοδό¬ 
τησης της τρομοκρατίας του ν. 3691/2008 (ΦΕΚΑΊ66), 
της απάτης, κλοπής, υπεξαίρεσης, εκβίασης, πλαστο¬ 
γραφίας, οποίου θα μπορούσε να ανακύψει απιστίας, 
ψευδορκίας, δωροδοκίας, παράβασης καθήκοντος, 
δόλιας χρεοκοπίας ή για άλλο αδίκημα έκτου σοβαρή 
αμφισβήτηση της εντιμότητάς τους ούτε έχει ασκη¬ 
θεί σχετική πειθαρχική δίωξη ούτε εκκρεμεί σε βάρος 
τους διοικητική διαδικασία εκ της οποίας θα μπορούσε 
να ανακύψει σοβαρή αμφισβήτηση της εντιμότητάς 
τους, άλλως παρατίθενται αναλυτικές λεπτομέρειες 
για το είδος, τη φύση της εκκρεμούσας σε βάρος των 
εν λόγω προσώπων δίωξης ή διαδικασίας, τις φερό- 
μενες ως παραβιαζόμενες διατάξεις της νομοθεσίας 

ή των κωδίκων δεοντολογίας ή/και την επιβληθείσα 
ποινή ή κύρωση. 

3. Τα ως άνω δικαιολογητικά, των υποψηφίων ελε¬ 
γκτικών εταιρειών κατατίθενται στο Σ.Ο.Ε.Λ.Το Σ.Ο.Ε.Λ., 
αφού προβεί σε προέλεγχο της πληρότητας των δικαι- 
ολογητικών, διαβιβάζει τους πρωτότυπους φακέλους 
στην Ε.Λ.Τ.Ε. προς έλεγχο, υποβάλλοντας ταυτόχρονα 
βεβαίωση ως προς την πληρότητα των δικαιολογητικών 
ή επισημαίνοντας τυχόν ελλείψεις. 

4. ΤοΣ.Ο.ΕΛ, όποτετου ζητηθεί απάτην Ε.Λ.Τ.Ε., παρέχει 
στην Ε.Λ.Τ.Ε. άμεσα κάθε πληροφορία, στοιχείο ή διευκρί¬ 
νιση αναφορικά με τις υποψήφιες ελεγκτικές εταιρείες και 
τα προσκομιζόμενα δικαιολογητικά, διασφαλίζει την άμε¬ 
ση πρόσβαση των αρμόδιων υπαλλήλων της Ε.Λ.Τ.Ε. στο 
σύνολο των φακέλων και πρωτότυπων δικαιολογητικών 
των υποψήφιων ελεγκτικών εταιρειών και διαβιβάζει αμέ¬ 
σως το σύνολο των πρωτότυπων δικαιολογητικών στην 
Ε.Λ.Τ.Ε., η οποία δικαιούται ανά πάσα στιγμή να προβεί σε 
έλεγχο των φακέλων των υποψηφίων. 

5. Η Ε.Λ.Τ.Ε. δικαιούται ανά πάσα στιγμή με κάθε πρό¬ 
σφορο μέσο να αναζητά πληροφορίες και διευκρινίσεις 
ή/και την προσκόμιση επιπλέον στοιχείων από την υπο¬ 
ψήφια ελεγκτική εταιρεία διά του ορισθέντος υπεύθυνου 
προσώπου του στοιχείου α' της παραγράφου 2 του πα¬ 
ρόντος κεφαλαίου, καθώς και να επικοινωνεί και να ζητά 
πληροφορίες από αρμόδια πρόσωπα ή αρχές ή άλλες 
υπηρεσίες ή οργανισμούς στην Ελλάδα και το εξωτε¬ 
ρικό, ιδίως προκειμένου να επιβεβαιώσει την συνδρο¬ 
μή των αναφερόμενων στο άρθρο 5 του ν. 4449/2017 
(ΦΕΚ 7/Α/2017) εχέγγυων εντιμότητας στο πρόσωπο των 
υποψηφίων ελεγκτικών εταιρειών. 

6. Η χορήγηση επαγγελματικής άδειας ελεγκτικής 
εταιρείας πραγματοποιείται, εφόσον διαπιστωθεί η 
συνδρομή των νόμιμων προϋποθέσεων, με πράξη του 
Διοικητικού Συμβουλίου της ΕΛΤΕ, κατόπιν εισήγησης 
του Συμβουλίου Ποιοτικού Ελέγχου. 

ΚΕΦΑΛΑΙΟ Π 

Επάρκεια και Περιεχόμενο 
της Πρακτικής Άσκησης 

1. Η πρακτική άσκηση περιλαμβάνει κυρίως τη συμ¬ 
μετοχή των Ασκούμενων Ορκωτών Ελεγκτών Λογιστών 
σε υποχρεωτικούς ελέγχους και έχει διάρκεια πέντε (5) 
ετών τουλάχιστον από τα οποία τα δύο (2) έτη μετά την 
επιτυχή περάτωση των επαγγελματικών εξετάσεων. 
Η πρακτική άσκηση πραγματοποιείται σε ορκωτό ελε¬ 
γκτή λογιστή ή ελεγκτική εταιρεία που έχει λάβει άδεια 
σε οποιοδήποτε κράτος μέλος της Ευρωπαϊκής Ένωσης. 

2. Η ως άνω πρακτική άσκηση περιλαμβάνει κατ'ελάχι- 
στον χίλιες (1.000) ώρες ελεγκτικής εμπειρίας ετησίως σε 
υποχρεωτικούς ελέγχους υπό την εποπτεία του ορκωτού 
ελεγκτή λογιστή και παρακολουθείται από το ΣΟΕΛ, το 
οποίο τηρεί Μητρώο Ασκούμενων Ορκωτών Ελεγκτών 
Λογιστών. 

3. Η αξιολόγηση της επάρκειας της πρακτικής άσκη¬ 
σης γίνεται απάτην Ε.Λ.Τ.Ε. Η πρακτική άσκηση κρίνεται 
επαρκής εφόσον ικανοποιούνται σωρευτικά οι διατάξεις 
της παρούσας, καθώς και τα ποιοτικά χαρακτηριστικά που 
ορίζονται στην παράγραφο 4 του παρόντος κεφαλαίου. 


4. Τα ποιοτικά χαρακτηριστικά στοχεύουν να διασφα¬ 
λίσουν ότι ο Ασκούμενος Ορκωτός Ελεγκτής Λογιστής 
έχει αφενός αποκτήσει την ικανότητα πρακτικής εφαρ¬ 
μογής των απαιτούμενων θεωρητικών γνώσεων και 
αφετέρου έχει εξασφαλίσει τις απαραίτητες δεξιότητες 
για την άσκηση του επαγγέλματος του ορκωτού ελεγκτή 
λογιστή. Οι δεξιότητες αυτές παρατίθενται αναλυτικά 
στο Παράρτημα Β' της παρούσας και αφορούν τους 
ακόλουθους τομείς: 

α) Δεοντολογία και Επαγγελματισμός: Ο Ασκούμενος 
Ορκωτός Ελεγκτής Λογιστής πρέπει να έχει επιδείξει καθ' 
όλη τη διάρκεια της άσκησής του συμμόρφωση με τις 
αρχές επαγγελματισμού και δεοντολογίας που ορίζονται 
στο Κεφάλαιο 1 του Παραρτήματος Β' της παρούσας. 

β) Τεχνικές Δεξιότητες: Ο Ασκούμενος Ορκωτός Ελε¬ 
γκτής Λογιστής πρέπει να αποδεικνύει την κατοχή των 
δεξιοτήτων που προβλέπονται στο Κεφάλαιο 2 του Πα¬ 
ραρτήματος Β' της παρούσας. 

γ) Διοικητικές Δεξιότητες: Ο Ασκούμενος Ορκωτός 
Ελεγκτής Λογιστής πρέπει να αποδεικνύει ότι κατέχει 
τις ικανότητες διοίκησης έργου και διαχείρισης ανθρω¬ 
πίνων πόρων, όπως εξειδικεύονται στο Κεφάλαιο 3 του 
Παραρτήματος Β' της παρούσας. 

δ) Ελεγκτικές Δεξιότητες: Ο Ασκούμενος Ορκωτός 
Ελεγκτής Λογιστής πρέπει να έχει επιδείξει καθ' όλη τη 
διάρκεια της άσκησήςτου τις δεξιότητες που διαλαμβά¬ 
νονται στο Κεφάλαιο 4 του Παραρτήματος Β'. 

Από το σύνολο των δεξιοτήτων που ορίζονται στο Πα¬ 
ράρτημα Β', οι Ασκούμενοι Ορκωτοί Ελεγκτές Λογιστές 
πρέπει να επιδείξουν την απόκτηση όλων των Υποχρε¬ 
ωτικών δεξιοτήτων, καθώς και μέροςτων Προαιρετικών 
δεξιοτήτων, έτσι ώστε να συμπληρώσουν τον ελάχιστο 
αριθμό δεξιοτήτων ανά ενότητα, όπως αναλυτικά ορί¬ 
ζεται στο Παράρτημα Β' της παρούσας. 

5. Για την πιστοποίηση της απόκτησης των προανα- 
φερθεισών δεξιοτήτων υποβάλλονται ετήσιες αναφορές 
σύμφωνα με το Παράρτημα Γ' της παρούσας. 

6. Οι ετήσιες αναφορές υπογράφονται από τον Ασκού¬ 
μενο Ορκωτό Ελεγκτή Λογιστή, συνυπογράφονται από 
τον επιβλέποντα ορκωτό ελεγκτή λογιστή και έχουν 
την ισχύ υπεύθυνης δήλωσης κατά τις διατάξεις του 
ν. 1599/1986. Κατατίθενται στο Σ.Ο.Ε.Λ., εντός ενενήντα 
(90) ημερών από τη λήξη κάθε έτους. Για τους σκοπούς 
της παρούσας παραγράφου, ως έτος ορίζεται το δωδε¬ 
κάμηνο από 1 Ιουλίου έως 30 Ιουνίου. 

7. Μετά την κατάθεση της αίτησης του Παραρτήματος 
Α.1, το Σ.Ο.Ε.Λ. αντιπαραβάλλει τα στοιχεία των ετησίων 
αναφορών του Παραρτήματος Γ', μετά αντίστοιχα στοι¬ 
χεία του τηρούμενου Μητρώου Ασκουμένων Ορκωτών 
Ελεγκτών Λογιστών και κατόπιν υποβάλλει στην Ε.Λ.Τ.Ε. 
βεβαίωση ότι όλα τα στοιχεία είναι έγκυρα, ακριβή και 
πλήρη. 

8. Η ΕΛΤΕ. έχει δικαίωμα, κατά τη διακριτική της ευχέρεια 
και με κάθε πρόσφορο μέσο, να κρίνει καθ' όλη τη διάρκεια 
της πρακτικής άσκησης και μέσα στο πλαίσιο του αντικει¬ 
μενικού σκοπού της πρακτικής άσκησης, την επάρκεια του 
περιεχομένου της πρακτικής άσκησης και την επάρκεια 
της εποπτείαςτων προσώπων, περιλαμβανομένων και των 

ορκωτών ελεγκτών λογιστών, που αναλαμβάνουν την επο- 
πτεία των ασκουμένων Ορκωτών Ελεγκτών Λογιστών. 

9. Οι ορκωτοί ελεγκτές λογιστές που έχουν λάβει 
επαγγελματική άδεια σε οποιοδήποτε κράτος - μέλος 
έχουν δικαίωμα να λάβουν επαγγελματική άδεια στην 
Ελλάδα, με την προϋπόθεση ότι θα επιτύχουν σε ειδικές 
Επαγγελματικές εξετάσεις, που διενεργούνται στην Ελ¬ 
ληνική γλώσσα, μέσα στα πλαίσια που ορίζονται από την 
Οδηγία 2005/36/ΕΚ του Ευρωπαϊκού Κοινοβουλίου και 
του Συμβουλίου της 7ης Σεπτεμβρίου 2005, όπως τρο¬ 
ποποιήθηκε με την Οδηγία 2013/55/ΕΕ του Ευρωπαϊκού 
Κοινοβουλίου και του Συμβουλίου της 20ής Νοεμβρίου 
2013, στα γνωστικά αντικείμενα που αναφέρονται στο 
ελληνικό νομοθετικό και γενικότερα ρυθμιστικό πλαίσιο, 
που διέπει τους υποχρεωτικούς ελέγχους και την εργασία 
των ορκωτών ελεγκτών λογιστών. 

10. Η χορήγηση επαγγελματικής άδειας σε ελεγκτές 
τρίτων κρατών γίνεται σύμφωνα με το άρθρο 50 του 


ν. 4449/2017 (ΦΕΚ 7/Α/2017) και τελεί υπό τον όρο της 
αμοιβαιότητας. 

ΚΕΦΑΛΑΙΟ Δ' 

Τελικές διατάξεις 

1. Η απόφαση αυτή ισχύει από την δημοσίευσή της 
στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

3. Στην παρούσα απόφαση επισυνάπτονται Παραρ¬ 
τήματα τα οποία αποτελούν αναπόσπαστο τμήμα της. 

4. Δια της παρούσας καταργείται η υπ'αριθμ. 002/2015 
Κανονιστική Πράξη της ΕΛΤΕ (ΦΕΚ Β' 864/2015). 

5. Όπου στην κείμενη νομοθεσία αναφέρεται η κανο¬ 
νιστική πράξη της προηγούμενης παραγράφου, από την 
δημοσίευση στο ΦΕΚ της παρούσας απόφασης, λογίζεται 
αυτή. 

6. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Παράρτημα Α.1 

ΕΝΤΥΠΟ ΑΙΤΗΣΗΣ ΧΟΡΗΓΗΣΗΣ ΕΠΑΓΓΕΛΜΑΤΙΚΗΣ ΑΔΕΙΑΣ ΟΡΚΩΤΟΥ ΕΛΕΓΚΤΗ 


Προς: ΣΟΕΛ Ημερομηνία: _/_/ 

Καποδιστρίου 28 106 82, Αθήνα 


Στοιχεία Αιτούντος: 

1. Όνομα: 

2. Επώνυμο: 

3. Πατρώνυμο: 

4. Μητρώνυμο: 

5. Ημερομηνία γέννησης (ολογράφως): 

6. Αριθμός Δελτίου Ταυτότητας: 

7. Αρχή Έκδοσης ΑΔΤ: 

8. Αριθμός Φορολογικού Μητρώου: 

9. Δημόσια Οικονομική Υπηρεσία: 

10. Αριθμός Μητρώου ΣΟΕΛ: 

11. Τόπος γέννησης: 

12. Διεύθυνση: 

13. Τηλέφωνα: 

14. Ραχ: 

15. Ε-ΓΠ3ΪΙ: 

16. Πλήρη στοιχεία της ελεγκτικής εταιρείας(επωνυμία, 
διακριτικό τίτλο, επαγγελματική και διαδικτυακή 
διεύθυνση) στο οποίο ή για λογαριασμό του οποίου 
παρέχονται υπηρεσίες (εάν συντρέχει): 

17. Πλήρη στοιχεία εγγραφής στο Μητρώο 
Ελεγκτών άλλων κρατών μελών ή/και τρίτης 
χώρας, με σαφή μνεία του οικείου αριθμού 
μητρώου και της επωνυμίας της αρμόδιας 
για την εγγραφή αυτή ξένης αρχής (εάν 
συντρέχει): 


ΛΟΓΙΣΤΗ 

ΘΕΜΑ: Χορήγηση επαγγελματικής άδειας ορκωτού ελεγκτή λογιστή. 

Κύριοι, 

Αιτούμαι τη χορήγηση επαγγελματικής άδειας ορκωτού ελεγκτή λογιστή με πράξη 
της Επιτροπής Λογιστικής Τυποποίησης και Ελέγχων (ΕΛΤΕ) κατά τα οριζόμενα 
στην Κανονιστική Πράξη ■■■■/2017 . 


Συνημμένα υποβάλλω φάκελο με τα ακόλουθα δικαιολογητικά : 

1. Τίτλος σπουδών τριτοβάθμιας πανεπιστημιακής εκπαίδευσης (ΑΕΙ) της ημεδαπής ή 
αναγνωρισμένου ως ισότιμου τίτλου σπουδών της αλλοδαπής, ή κάτοχος τίτλου σπουδών 
τριτοβάθμιας τεχνολογικής εκπαίδευσης (ΤΕΙ) οικονομικής κατεύθυνσης της ημεδαπής ή 
αναγνωρισμένου ως ισότιμου τίτλου σπουδών της αλλοδαπής, ή κάτοχος μεταπτυχιακού 
τίτλου σπουδών οικονομικής κατεύθυνσης της ημεδαπής ή αναγνωρισμένου ως ισότιμου 
τίτλου σπουδών της αλλοδαπής. 

2. Βεβαίωση επιτυχούς περάτωσης των επαγγελματικών εξετάσεων 

3. Βεβαίωση επιβλέποντα ορκωτού ελεγκτή λογιστή, σχετικά με την πρακτική άσκηση 

4. Βεβαίωση ασφαλιστικού οργανισμού κύριας ασφάλισης 

5. Αντίγραφο Ποινικού Μητρώου γενικής χρήσης 

6. Αναλυτικό βιογραφικό σημείωμα 

Υ/Δ του υποψηφίου με περιεχόμενο, όπως αυτό ορίζεται στην κανονιστική πράξη 


ο Αϊτών 

Παράρτημα Α.2 

ΕΝΤΥΠΟ ΑΠΉΣΗΣ ΧΟΡΗΓΗΣΗΣ ΕΠΑΓΓΕΛΜΑΤΙΚΗΣ ΑΔΕΙΑΣ ΕΛΕΓΚΤΙΚΗΣ ΕΤΑΙΡΕΙΑΣ 


Προς: ΣΟΕΛ Ημερομηνία:_/_/ 

Καποδιστρίου 28 
106 82, Αθήνα 


1. Στοιχεία αιτούντος ελεγκτικής εταιρείας: 


1.1 Επωνυμία: 


1.2 Διακριτικός τίτλος 


1.3 Νομική μορφή: 


1.4 Διεύθυνση έδρας: 


1.5 Διεύθυνση υποκαταστήματος ή 

άλλης επαγγελματικής εγκατάστασης στην Ελλάδα 
ή το εξωτερικό: 


1.6 Διαδικτυακή διεύθυνση (οπιαίΙ): 


1.7 Αριθμός Φορολογικού Μητρώου: 


1.8 Δημόσια Οικονομική Υπηρεσία: 


1.9 Αριθμός Μητρώου ΣΟΕΛ 
(εφόσον υπάρχει): 


1.10 Τηλέφωνα: 


1.11 Ρ αχ: 


1.12 Πλήρη στοιχεία εγγραφής στο Μητρώο 
Ελεγκτών άλλων κρατών μελών ή/και τρίτης 
χώρας, με αναφορά αριθμού μητρώου και 
αρμόδιας ξένης αρχής (εάν συντρέχει): 


1.13 Ιστοσελίδα: 



2. Στοιχεία νόμιμου εκπροσώπου: 


2.1 Ονοματεπώνυμο: 


2.2 Πατρώνυμο: 


2.3 Μητρώνυμο: 


2.4 Ημερομηνία γέννησης (ολογράφως): 


2.5 Επαγγελματική διεύθυνση: 


2.6 Διεύθυνση κατοικίας: 


2.7 Αριθμός Δελτίου Ταυτότητας: 


2.8 Αρχή Έκδοσης ΑΔΤ: 


2.9 Αριθμός Φορολογικού Μητρώου: 


2.10 Δημόσια Οικονομική Υπηρεσία: 

2.11 Αριθμός Μητρώου ΣΟΕΛ /ΕΛΤΕ 
(εφόσον υπάρχει): 


2.12 Τηλέφωνα: 


2.13 Ραχ: 


2.14 Ε-ΙΓΊ3ΪΙ: 



3. Στοιχεία υπεύθυνου για την επικοινωνία με την Ε.Λ.Τ.Ε. προσώπου: 


3.1 Ονοματεπώνυμο: 


3.2 Πατρώνυμο: 


3.3 Ιδιότητα: 


3.4 Αριθμός Δελτίου Ταυτότητας: 


3.5 Διεύθυνση επικοινωνίας: 


3.6 Τηλέφωνα: 


3.7 Ραχ: 


3.8 Ε-πιαίΙ: 



4. Στοιχεία μετόχων ή εταίρων 


Ονοματεπώνυμο 

/Επωνυμία 

Αριθ. Μητρώου 

Ε.Λ.Τ.Ε./Σ.Ο.Ε.Λ. 

(εφόσον υπάρχει) 

Α.Δ.Τ. 

Ποσοστό δικαιωμάτων 
ψήφου (%) 


















5. Στοιχεία ορκωτών ελεγκτών λογιστών που θα διενεργούν 
υποχρεωτικούς ελέγχους για λογαριασμό της ελεγκτικής εταιρείας 


Ονοματεπώνυμο 

Αριθ. Μητρώου Ε.Λ.Τ.Ε./Σ.Ο.Ε.Λ. 

Α.Δ.Τ. 














6. Στοιχεία μελών οργάνου διοίκησης 


Ονοματεπώνυμο/επωνυμία 

Ιδιότητα 

Αριθ.Μητρώου 
Ε.Λ.Τ.Ε./Σ.Ο.Ε.Λ. 

(εφόσον υπάρχει) 

Α.Δ.Τ. 

Δικαιώματα 
ψήφου (%) 

ΘΕΜΑ: Χορήγηση επαγγελματικής άδειας ελεγκτικής εταιρείας. 

Κύριοι, 

Αιτούμαι τη χορήγηση επαγγελματικής άδειας ελεγκτικής εταιρείας με πράξη της 
Επιτροπής Λογιστικής Τυποποίησης και Ελέγχων (ΕΛΤΕ) κατά τα οριζόμενα στην 

Κανονιστική Πράξη./2017 . 


Συνημμένα υποβάλλω φάκελο με τα ακόλουθα δικαιολογητικά: 

1. Πλήρη νομιμοποιητικά έγγραφα του υποψήφιου της ελεγκτικής εταιρείας 

2. Πρόσφατο πιστοποιητικό αρμόδιας δικαστικής ή διοικητικής αρχής περί μη: 
πτώχευσης/τέλεσης σε διαδικασία πτώχευσης/ εκκαθάρισης/αναγκαστικής 
διαχείρισης/ εξυγίανσης/τέλεσης σε διαδικασία εκκαθάρισης, αναγκαστικής 
διαχείρισης, εξυγίανσης 

3. Αντίγραφο ποινικού μητρώου γενικής χρήσης των μετόχων ή εταίρων, των μελών 
του οργάνου διοίκησης και του νόμιμου εκπροσώπου της υποψήφιας ελεγκτικής 
εταιρείας 

4. Υ/Δ των μελών του οργάνου διοίκησης και του νόμιμου εκπροσώπου της 
υποψήφιας ελεγκτικής γραφείου, με περιεχόμενο όσα ορίζονται στην κανονιστική 
πράξη 


Για την αιτούσα ελεγκτική εταιρεία. 

Παράρτημα Β’ (δεν υποβάλλεται με την αίτηση) 

ΠΟΙΟΤΙΚΕΣ ΔΕΞΙΟΤΗΤΕΣ ΥΠΟΨΗΦΙΩΝ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 




ΚΩΔΙΚΟΣ 

ΔΕΞΙΟΤΗΤΑ 

ΦΥΣΗ 

ΔΕΞΙΟΤΗΤΑΣ 

1 . 

Δεοντολογία και Επαγγελματισμός 

Σύνολο δεξιοτήτων : 6 

Ελάχιστος αριθμός απαιτούμενων δεξιοτήτων : 6 





1.1 

Γνώση και συμμόρφωση με τον κώδικα δεοντολογίας 

Υποχρεωτική 




1.2 

Ανάπτυξη επαγγελματικής συμπεριφοράς (στα πλαίσια της 
παροχής υπηρεσιών σε τρίτους αλλά και στα πλαίσια της 
ελεγκτικής εταιρίας) 

Υποχρεωτική 




1.3 

Έγκαιρη ενημέρωση για αλλαγές στο κανονιστικό πλαίσιο περί 
δεοντολογίας και ανεξαρτησίας καθώς και επί θεμάτων 
ελεγκτικής και λογιστικής 

Υποχρεωτική 




1.4 

Στόχευση στην παροχή υψηλής ποιότητας εργασίας 

Υποχρεωτική 




1.5 

Αποτελεσματική επικοινωνία κατά την άσκηση του ελεγκτικού 
επαγγέλματος 

Υποχρεωτική 




1.6 

Διατήρηση της εμπιστευτικότητας των πληροφοριών που 
διαχειρίζονται 

Υποχρεωτική 




2. 

Τεχνικές Δεξιότητες 

Σύνολο δεξιοτήτων : 19 

Ελάχιστος αριθμός απαιτούμενων δεξιοτήτων : 11 





2.1 

Οικονομικές καταστάσεις 





2.1.1 

Εξέταση της επάρκειας των πληροφοριών που σχετίζονται με 
την κατάρτιση των οικονομικών καταστάσεων 

Υποχρεωτική 

2.1.2 

Αξιολόγηση της ορθής παρουσίασης των οικονομικών 
καταστάσεων 

Υποχρεωτική 




2.1.3 

Ικανότητα ορθής ερμηνείας των οικονομικών καταστάσεων 

Υποχρεωτική 




2.2 

Οικονομική αναφορά προς τη διοίκηση 





2.2.1 

Αξιολόγηση και επεξεργασία πληροφοριών που απαιτούνται 
για την προετοιμασία αναφορών πληροφόρησης προς τη 
διοίκηση της ελεγχόμενης εταιρίας 

Προαιρετική 




2.2.2 

Προετοιμασία αναφορών πληροφόρησης προς τη διοίκηση της 
ελεγχόμενης εταιρίας 

Προαιρετική 




2.3 

Κανονιστικό Πλαίσιο 





2.3.1 

Εντοπισμός κινδύνων που σχετίζονται με το επιχειρηματικό 
περιβάλλον και το κανονιστικό πλαίσιο που περιβάλλει την 
ελεγχόμενη οντότητα. 

Προαιρετική 




2.3.2 

Αξιολόγηση της επάρκειας των μηχανισμών αντιμετώπισης 
των κινδύνων που απορρέουν από το επιχειρηματικό 
περιβάλλον και το κανονιστικό πλαίσιο 

Προαιρετική 




2.4 

Επιχειρηματικό πλάνο και σύνταξη προϋπολογισμών 





2.4.1 

Αξιολόγηση επιχειρηματικού πλάνου (κατανόηση και 
αξιολόγηση των επιμέρους τομέων που καλύπτουν) 

Προαιρετική 




2.4.2 

Αξιολόγηση διαδικασιών σύνταξης και παρακολούθησης 
προϋπολογισμών 

Προαιρετική 




2.4.3 

Επισκόπηση της εφαρμογής του προϋπολογισμού, εντοπισμός 
αποκλίσεων και αξιολόγηση επεξηγήσεων 

Προαιρετική 

2.5 

Διαχείριση διαθεσίμων και κεφαλαίου 





2.5.1 

Κατανόηση και εξακρίβωση του τρόπου χρηματοδότησης της 
ελεγχόμενης εταιρίας, καθώς και του τρόπου χρήσης των 
κεφαλαίων αυτής 

Προαιρετική 




2.5.2 

Έλεγχος της ορθής παρουσίασης των ταμειακών ροών 

Προαιρετική 




2.5.3 

Αξιολόγηση παρουσίασης και αποτίμησης των τυχόν 
επενδύσεων της εταιρίας 

Προαιρετική 




2.6 

Φόροι 





2.6.1 

Αξιολόγηση του ορθού υπολογισμού και παρουσίασης του 
φόρου εισοδήματος (τρέχοντος και αναβαλλόμενου) 

Προαιρετική 




2.6.2 

Κατανόηση των φορολογικών επιπτώσεων των αποφάσεων 
της εταιρίας (φορολογικός σχεδιασμός) 

Προαιρετική 




2.7 

Εσωτερικό σύστημα ελέγχου 





2.7.1 

Κατανόηση του συστήματος εσωτερικού ελέγχου της 
ελεγχόμενης εταιρίας 

Υποχρεωτική 




2.7.2 

Αξιολόγηση της αποτελεσματικότητας της εφαρμογής του 
συστήματος εσωτερικού ελέγχου 

Υποχρεωτική 




2.7.3 

Καταγραφή των ευρημάτων (αδυναμιών και ελλείψεων) του 
συστήματος εσωτερικού ελέγχου και παρουσίαση τους στη 
διοίκηση της εταιρίας 

Υποχρεωτική 




2.7.4 

Αξιολόγηση επάρκειας λογιστικών συστημάτων 

Υποχρεωτική 

3. 

Διοικητικές Δεξιότητες 

Σύνολο δεξιοτήτων : 12 

Ελάχιστος αριθμός ατταιτούμενων δεξιοτήτων: 9 





3.1 

Αποδοχή και διατήρηση παρεχόμενης υπηρεσίας 





3.1.1 

Προώθηση και παρουσίαση ελεγκτικών υπηρεσιών σε 
υποψήφιο πελάτη 

Προαιρετική 




3.1.2 

Αξιολόγηση και αποδοχή νέου, αλλά και υφιστάμενου πελάτη 
και ελεγκτικού έργου 

Υποχρεωτική 




3.1.3 

Συμμετοχή στο σχεδίασμά του έργου και την προετοιμασία 
σύμβασης ανάθεσης έργου 

Υποχρεωτική 




3.1.4 

Αξιολόγηση ανεξαρτησίας της ελεγκτικής εταιρίας και της 
ομάδας ελέγχου έναντι της ελεγχόμενης εταιρίας 

Υποχρεωτική 




3.2 

Διοικητική υποστήριξη 





3.2.1 

Επιδίωξη για έγκαιρη τιμολόγηση και είσπραξη των αμοιβών 

Προαιρετική 




3.2.2 

Επισκόπηση της αξιολόγησης της ποιότητας της παρεχόμενης 
υπηρεσίας 

Υποχρεωτική 




3.2.3 

Λήψη έγκαιρης αξιολόγησης από τον ελεγχόμενο όσον αφορά 
την ποιότητα της παρασχεθείσας υπηρεσίας 

Προαιρετική 




3.2.4 

Πραγματοποίηση σε τακτική βάση συμφωνίας 
προϋπολογισμού και πραγματοποιηθέντος κόστους του 
ελεγκτικού έργου 

Προαιρετική 




3.2.5 

Συγκρότηση κατάλληλης ομάδας ελέγχου λαμβανομένων υπ’ 
όψιν των αναγκών και των ιδιαίτερων χαρακτηριστικών της 
παρεχόμενης υπηρεσίας 

Υποχρεωτική 

3.2.6 

Συμμετοχή στην εκπαίδευση του προσωπικού κατά την 
παροχή του ελεγκτικού έργου 

Προαιρετική 




3.2.7 

Αποτελεσματική οργάνωση ελεγκτικής ομάδας και 
καταμερισμός εργασίας 

Υποχρεωτική 




3.2.8 

Παρακολούθηση της πορείας εκτέλεσης της παρεχόμενης 
υπηρεσίας και αξιολόγηση της ποιότητάς της 

Υποχρεωτική 




4 

Ελεγκτικές Δεξιότητες 

Σύνολο δεξιοτήτων : 13 

Ελάχιστος αριθμός απαιτούμενων δεξιοτήτων : 13 





4.1 

Σχεδιασμός 





4.1.1 

Αξιολόγηση ελεγκτικού κινδύνου και διαμόρφωση των 
κατάλληλων ελεγκτικών διαδικασιών 

Υποχρεωτική 




4.1.2 

Υπολογισμός επιπέδου σημασίας και επιμερισμός του στις 
επιμέρους ελεγκτικές διαδικασίες 

Υποχρεωτική 




4.1.3 

Αξιολόγηση του κινδύνου απάτης και των σημαντικών 
κινδύνων που απορρέουν από το επιχειρηματικό και 
κανονιστικό πλαίσιο λειτουργίας της ελεγχόμενης εταιρίας. 

Υποχρεωτική 




4.1.4 

Σχεδιασμός του προγράμματος ελέγχου και επιμερισμός των 
εργασιών στην ελεγκτική ομάδα 

Υποχρεωτική 




4.2 

Εκτέλεση 





4.2.1 

Συλλογή κατάλληλων ελεγκτικών τεκμηρίων και σύνταξη 
φύλλων εργασίας 

Υποχρεωτική 

4.2.2 

Αξιολόγηση των ελεγκτικών τεκμηρίων και των φύλλων 
εργασίας και εξαγωγή συμπερασμάτων 

Υποχρεωτική 




4.2.3 

Παρακολούθηση της εκτέλεσης του ελεγκτικού προγράμματος 

Υποχρεωτική 

4.2.4 

Εφαρμογή των κατάλληλων ελεγκτικών προτύπων βάσει του 
αντίστοιχου κανονιστικού πλαισίου 

Υποχρεωτική 




4.2.5 

Αξιολόγηση της επάρκειας και πληρότητας των οικονομικών 
καταστάσεων σε σχέση με τα συμπεράσματα της ελεγκτικής 
εργασίας 

Υποχρεωτική 




4.2.6 

Αξιολόγηση της επάρκειας και πληρότητας του ελεγκτικού 
φακέλου σε σχέση με την υπό εξέταση οικονομική οντότητα και 
των θεμάτων που προέκυψαν 

Υποχρεωτική 




4.3 

Ολοκλήρωση 





4.3.1 

Εξαγωγή συμπερασμάτων επί αδυναμιών ή ελλείψεων των 
συστημάτων εσωτερικού ελέγχου και αναφορά τους στην 
επιτροπή ελέγχου και τη διοίκηση 

Υποχρεωτική 




4.3.2 

Αξιολόγηση της σημασίας και των επιπτώσεων, των θεμάτων 
που προέκυψαν από τις ελεγκτικές εργασίες 

Υποχρεωτική 




4.3.3 

Ορθή σύνταξη της έκθεσης ελέγχου και έκδοση κατάλληλης 
γνώμης βάσει των αντίστοιχων ελεγκτικών προτύπων. 

Υποχρεωτική 

Παράρτημα Γ’ 

ΑΝΑΚΕΦΑΛΑΙΩΤΙΚΗ ΕΤΗΣΙΑ ΑΝΑΦΟΡΑ ΠΡΑΚΤΙΚΗΣ ΑΣΚΗΣΗΣ 

ΑΝΑΚΕΦΑΛΑΙΩΤΙΚΗ ΕΤΗΣΙΑ ΑΝΑΦΟΡΑ ΠΡΑΚΤΙΚΗΣ ΑΣΚΗΣΗΣ 


Ατό / / 'Εως / / 


Προσωπικά στοιχεία ασκούμενου ορκωτού ελεγκτή λογιστή 

Σκοπός και επιβεβαίωση της πληροφορίας: 

Όνομα: 

Γνωρίζω και αποδέχομαι ότι θα τηρηθεί αρχείο με τις υποβαλλόμενες 
από εμένα πληροφορίες από την Επιτροπή Λογιστικής Τυποποιήσης και 
Ελέγχων ή/ και το Σώμα Ορκωτών Ελεγκτών Λογιστών για τον σκοπό 
αξιολόγησης της επάρκειας της πρακτικής άσκησης προκειμένου να 
αποκτήσω άδεια Ορκωτού Ελεγκτή Λογιστή. Συναινώ και αποδέχομαι 
η ΕΛΤΕ ή /και το ΣΟΕΛ να επιβεβαιώνουν τα στοιχεία αυτά 
επικοινωνώντας αυτά στους δηλωθέντες από εμένα επιβλέποντες, 
ορκωτούς ελεγκτές λογιστές και σε κάθε άλλο αρμόδιο πρόσωπο 

Επώνυμο: 

Αριθμός Μητρώου ΣΟΕΛ: 

Τηλέφωνο Επικοινωνίας: 



Στοιχεία εργοδότριας εταιρείας (επωνυμία, Στοιχεία υπεύθυνου επιβλέποντα ΟΕΛ 

αντικείμενο, διεύθυνση, τηλέφωνο, Θ-ιπαίΙ) 

Επωνυμία:_ Όνομα: Επώνυμο: 

Αριθμός μητρώου ΕΛΤΕ: Διεύθυνση: 

Αντικείμενο: . 

Διεύθυνση: Τηλέφωνο: 


Τηλέφωνο: 

Τίτλος θέσης εργασίας υποψήφιου ορκωτού 

ελεγκτή λογιστή 

θγτιθϊΙ: 


Έργο (Πελάτης, Είδος έργου και Περίοδος) 


Σύντομη περιγραφή ρόλου 

φύση έργου 

Δεξιότητες που 

εξασκήθηκαν 


Υποχρεωτικ ός 
έλεγχος (Ναι/ΌΧΙ) 

Μη 

υποχρεωτι 

κός 

έλεγχος 

(Ναι/ΌΧΙ) 

Μη ελεγκτικό 
έργο 

(Ναι/ΌΧΙ) 












































































































0 αϊτών ασκούμενος ορκωτός ελεγκτής λογιστής: 

ΥΠΕΥΘΥΝΗ ΔΗΛΩΣΗ 

Δηλώνω ότι τα ανωτέρω στοιχεία είναι απολύτως ακριβή και αληθή, 
και ότι έχω συμπληρώσει τουλάχιστον 1.000 ώρες ελεγκτικής 
εργασίας σε υποχρεωτικούς ελέγχους. Σε περίπτωση ανακρίβειας 
γνωρίζω ότι θα έχω τις συνέπειες που προβλέπονται από τις διατάξεις 

τουΝ. 1599/1986. 

Όνομα: 

Ο επιβλέπων ορκωτός ελεγκτής λογιστής: 

ΥΠΕΥΘΥΝΗ ΔΗΛΩΣΗ 

Δηλώνω ότι τα ανωτέρω στοιχεία είναι απολύτως ακριβή και αληθή, και ότι 
αϊτών ασκούμενος έχει συμπληρώσει τουλάχιστον 1.000 ώρες ελεγκτική εργασία 
σε υποχρεωτικούς ελέγχους. Σε περίπτωση ανακρίβειας γνωρίζω ότι θα έχω τις 
συνέπειες που προβλέπονται από τις διατάξεις του Ν. 1599/1986. 

Όνομα: 

Επώνυμο: 

Επώνυμο: 

Υπογραφή: 

Υπογραφή: 

Ημερομηνία: 

Ημερομηνία: 

Η πράξη αυτή να δημοσιευθεί στην Εφημερίδα της Κυβερνήσεως. 
Αθήνα, 4 Ιουλίου 2017 
Ο Πρόεδρος 
ΓΕΩΡΓΙΟΣ ΒΕΝΙΕΡΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2593/26.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























